শেরপুরে বন্যা পরিস্থিতির অবনতি হয়েছে। প্লাবিত হয়েছে জেলার তিন উপজেলার ১৪টি ইউনিয়নের ৭৭টি গ্রাম । তন্মধ্যে- শেরপুর সদরের ৮ ইউনিয়নের ৩০টি, শ্রীবরদীর ২ ইউনিয়নের ৩৫টি এবং নকলার ৪ ইউনিয়নের ১২ টি গ্রাম প্লাবিত হয়েছে। এতে প্রায় ৪০ হাজার মানুষ পানিবন্দি অবস্থায় রয়েছেন। ব্রহ্মপুত্রের পানি বৃদ্ধি পাওয়ায় শেরপুর-জামালপুর সংযোগ সড়কে চলাচলকারি সকল প্রকার যানবাহন চলাচল বন্ধ করে দিয়েছে সড়ক ও জনপথ বিভাগ।